פרוטוקול פגישה ועידת בוגרים 7.5.20

* **סבב שלומים ואיפה כל אחד עומד מבחינת זמינות להתעסק בועידת הבוגרים**

אפיק: יותר מתאים ונח להתעסק במשימות ארוכות טווח, משתנה בהתאם למתי החניכים יחזרו. בשבוע שבו יחזרו כנראה שיהיה עומס רב.

זיו: לומדת לפסיכומטרי, אבל פנויה לועידה. בוגרת כבר פנתה אליי בקשר להצטרף לועידה לעזור, בעקבות ה"קול קורא" שהוצאנו.

דפנה: יותר פנויה לפגישות מאשר לשיחות זום כי אין הרבה מקומות קליטה בבסיס. נכנסת לתפקיד חדש ויכול להיות עמוס.

זוהר: נכנסת לתפקיד חדש ועמוס, מאוד רוצה וגם יש זמן אבל לא יודעת להתחייב בדיוק מתי וכמה. כנראה שגם לי יתאימו יותר משימות ארוכות טווח.

הדס:לומדת לפסיכומטרי, פנויה לועידה.

שי: רוצים לצרף בוגרים נוספים כדי שיעזרו עם המשימות ויהיו רתומים לתהליך.

* **שיחה עם גיא בקשר ל"דרומה"**

גיא:

* מתעסק הרבה בבוגרים לאחרונה בגלל התוכניות השונות. בהקשר רבין - נדמה שבכל מיני דברים הם כמה צעדים לפנינו מבחינת זמן, המחזורים שלהם מקדימים אותנו גם בשנה ב', גם בתכנית קיץ...

**דרומה:**

* כרגע בשיח עם עידו וכל מיני בוגרים בקשר לתכנית החדשה של דרומה. מאוד מרוצה ממנה. התכנית תתקיים (בקשר לקורונה)
* התכנית בנויה לגילאי 20-26, ישמח לשלוח לנו כדי לשמוע הערות. אזור יולי אוגוסט
* החידוד המרכזי משנה שעברה הוא שהתכנית תהיה ארבעה שבועות כשלכל שבוע יש נושא מסוים
* המטרה היא לקחת חברה בגילאים 20-26, אחרי שירות כלשהו. כששואל את עצמו מה הייחוד שמביאים - להראות את הדרום, את הנגב. כיוון אנשים לעשייה חברתית וציבורית, ולהדגים את זה דרך הדרום.
* פירוט השבועות:
  + השבוע הראשון: בונים קבוצה. הנטוורקינג חשוב, אנשים שאפשר להמשיך איתם. התאהבות במרחב.
  + שבוע שני: עולם האקדמיה, מאוד חשוב לאנשים בגיל הזה. כל מוסד אקדמי מגיע ועושה יום שלם של הרצאות. שימרו את כל הקשרים המוצלחים משנה שעברה למרות הקורונה.
  + שבוע שלישי: עשייה ציבורית, דומה לסמינר בצוערים לשלטון מקומי/מסח"ן. לחקור רשות מקומית או מרחבית/עירייה בנגב. כל יום מקום אחר. חיבור לעשייה ציבורית.
  + שבוע רביעי: שבוע של עשייה חברתית לפי אשכולות שונים בנגב, להראות את היוזמות כדי לעורר רצון ליזום/להצטרף למשהו. מתוך המקום הזה לכתוב "אני מאמין" או לצאת עם משהו פרקטי כדי שיוכלו להמשיך הלאה.
* מקווים שתוך כדי התכנית יווצר חיבור לנגב
* כחלק מהתכנית יש גם שבת שטח תוך כדי, מסתיים בים בזולה - שימור של הדברים שהצליחו משנה שעברה

**למה עליתי לזום ובאתי לפגישה:**

* חשוב לי שתכירו את התכנית ושתהיו רתומים. יותר חשוב מהמרצים והאנשים מהאקדמיה, זה להביא משתתפים. אני חושב שבנינו תכנית טובה ואנחנו מכוונים לזה שיהיו 25 חברה.
* המחזור הראשון מאוד שותף לבניית התכנית, מעלה רעיונות ומעיר. גם אם לא לוקחים את ההערה חשוב להרגיש ולהיות חלק
* צריך עזרה בהפצה מעבר לפירווד הודעות, אלא ממש בעידוד אקטיבי

**סבסוד בוגרים השייכים לארגון:**

גיא:

* התכנית עולה 2000 ש"ח והייתי רוצה להעלות אופציה של סבסוד של כאלה שמשלמים לארגון הבוגרים, של כמה מאות שקלים בערך
* משהו שעבד טוב שנה שעברה שצחי עשה - חבר מביא חבר. על כל חבר מקבלים הנחה (צחי מוסיף שזה היה 200 ש"ח הנחה מהתכנית על כל ראש)
* מעדיף שכולם ישלמו פחות אבל יהיו יותר משתתפים

זיו: יכול להיות טוב שהארגון בוגרים והועידה יקחו חלק מהתכנית, גם שיווקית, כי זה מיועד לקהל הבוגרים ולאנשים בגיל הזה.

גיא:

* מסכים וחושב שמעבר לכסף יש פה גם אמירה ערכית - מה חשוב לנו כארגון בוגרים? אם אנחנו מסבסדים משהו מסוים ובעצם דוחפים את הבוגרים לעשות אותו זה מוכיח שזה חשוב לנו, כמו שהמדינה מסבסדת דברים במצבים מסוימים.
* חשוב לומר לועידה - גם אם עכשיו זה נראה ארוך כל המסמך *(הערה-מסמך של תכנית דרומה שנשלחה בוואטסאפ על ידי שי),* זה מאוד חשוב לי ואני לוקח כל אמירה והערה ברצינות אז תרגישו חופשי לכתוב לי. להתחיל לקבוע את הדברים זה רק ביוני.
* אשתף גם שצחי תייג אותי בפוסט של שלוש מעצבות משנקר שפתחו סטודיו לעיצוב חברתי. פניתי אליהן והן יעזרו לי בעיצוב של משהו לתכנית, אבל לא בשיווק שלו.

שי: מגניב אולי הן יוכלו לעזור גם לנו בארגון בוגרים.

גיא: לגמרי

זוהר: שאלה - כמה זה היה קשה לגייס אנשים שהם לא בוגרים של המכינה למחזור שנה שעברה? כמה אתה חושב שזה חלק מהרציונל או האינטרס שלנו שאנשים שהם חברים יבואו ביחד לתכנית? זה הופך את זה לתכנית שהיא מאוד "מכינת הנגב", בוגרים יביאו בוגרים...

צחי: הגיוס היה מאוד קשה כי זו תכנית שגם עולה כסף וזו שכבת גיל שלא עובדת ואין לה הרבה. בסוף הגיע שכבה די חזקה כלכלית. בגלל הקטע של "חבר מביא חבר" הייתה קבוצה מאוד מגובשת, עכשיו הם עושים את שביל הגולן ביחד. בקשר לזה שזה יהפוך את התכנית לבוגרי מכינה, בסוף במחזור הקודם היו שלושה בוגרים מהמכינה שלנו. הם לא הביאו חברים, מי שהביאו חברים מבחוץ היו דווקא אלה שלא היו בוגרים. הגיוני שהרוב יהיו בוגרי מכינות או שנות שירות כי הפרופיל מתאים לתכנית לעשייה חברתית, אבל זה לווא דווקא אומר שהם יהיו בוגרי מכינת הנגב.

גיא : נתן דוגמה ממרעולים. לצערי לא מצליחים לגייס כך שרוב המשתתפים הם בוגרי המכינה גם אם היינו רוצים, אז במצב הריאלי הוא שחייבים לגייס מבחוץ ושבכל מקרה הרוב יהיו מבחוץ כרגע.

* נקודה לסיום. מה ששלחתי לשי *(הפירוט על דרומה שהועבר אלינו בוואטסאפ)* זה דף פנימי ליישור קו עם רעיונות, זה לא מה שיתפרסם החוצה.

**המשך דיון קצר (בלי גיא) בנוגע לסבסוד "דרומה" על ידי ארגון הבוגרים**

שי : מתלבטת אם כדאי עכשיו לקבל את ההחלטה. נדמה לי שצריך להבין כמה כסף יש לנו בארגון ומה האפשרויות.

צחי: מציע אופציות בקשר לאיך אפשר להתנהל עם הסבסוד - חבר שמצטרף לארגון משלם תשלום שנתי ואז יורדת לו הנחה מהתשלום לדרומה. אפשר לעשות דיל עם המדרשה.

אפיק: ברמה העקרונית אפשר עכשיו להבין אם אנחנו בעד סבסוד או לא ואח"כ רק הפרטים יעלו להצבעה

שי: מציעה לעשות סקר אח"כ (גם בגלל הזמן של הדיון ולהחליט אח"כ)

צחי: יש אופציה של מלגה, כלומר תמיכה כלכלית למי שצריך. זה חלק מהרעיון של סולידריות, לעמוד לצד מי שאין לו ורוצה לקחת חלק.

זיו: אתה מדבר על כל בוגר או רק מי שחלק מהארגון?

צחי: לא חשבתי על זה לעומק אבל נראה לי כל בוגר, כי מי שיש לו בעיה כלכלית לא יהיה חלק מהארגון כי בכל מקרה לא יכול לשלם.

שי : כדאי לחשוב על תנאים שלפיהם זה יתקבל.

צחי: אפשר גם להחליט על סכום ספציפי מתוך כסף הארגון שאותו אנחנו מקדישים לדרומה.

שי: אעשה את הריכוז של האפשרויות של הסבסוד ונמצא דרך לעשות על זה סקר. אבדוק גם עם עידו מה הוא חושב וכמה כסף יש לנו בארגון.

צחי: צריך גם לעשות פילוח של כמה מהבוגרים רלוונטים לתכנית בכלל. אני מנסה לתת מחשבות של כלים על איך לחשב את התקציב.

שי: מעולה אעזר בך עוד בהקשר הזה.

**תחקור**

שי : אחבר את מי שלא היה בפגישה הקודמת. החלטנו שלקראת הבחירות לועידה הבאה, לא היינו רוצים לזרוק לפח את כל מה שעשינו אלא שתהיה למידה, ושזה יבנה אחד על השני ולא כל פעם מחדש. חשבנו שהכי נכון יהיה לעשות איזשהו תחקור שפונה גם פנימה לתוך הועידה וגם החוצה כלפי חברי הארגון או הבוגרים בכלל, בנוגע לאיך מבחינתם זה עבד או לא עבד. העלנו כל מיני נקודות להתייחסות וזיו ערכה את זה ועשתה שאלון עם שני חלקים. זיו שלך.

זיו: שלחתי לכם בקבוצה בוואטסאפ את השאלון החדש תסתכלו עליו ותעירו הערות. חשוב לי להגיד שאני יודעת שכל אחד פחות או יותר רתום, ושלכל אחד יש זמינות שונה בקשר לועידה, אבל ספציפית התחקור נורא חשוב כרגע כדי שבאמת נצליח לסכם את השנה הזו כמו שצריך. שלחתי את השאלות אפשר לרוץ עליהם.

שי: נראה לי שמה שכדאי שנקבע פגישה ממוקדת בסיפור של התחקור ואז נכנס לזה לעומק. מה שהייתי רוצה זה שבמוצש נפיץ את השאלות לבוגרים. אם אפשר שכל אחד יעבור על השאלות כדי שנפיץ אותם כבר במוצ"ש זה יהיה מעולה.

אפיק: אז אני רואה פה שיש שאלות כלפינו ושאלות מול הבוגרים. איפה שואלים את השאלות כלפינו?

שי: על השאלות כלפינו נעשה פגישה בנפרד רק שלנו שאנחנו עוברים על הדברים.

**עמותה**

שי: בדקתי את כל עניין העמותה - כלומר, אם יש לנו כסף ואנשים כמה זמן ברמה הכי פרקטית לוקח לנו להקים עמותה. עשיתי בירור וזה לא מסובך בכלל. מבחינת המשאבים שיש לנו אנחנו יכולים לעשות את זה גם תוך שבוע, במיוחד שיש לנו את העזרה של אורית סון, היא עורכת דין והיא יכולה לעזור לנו בהתנדבות בלי בעיה. אנחנו צריכים כחלק מתהליך הרישום להציע שלושה שמות לעמותה. זו אחת הדרישות ואפשר גם לפתוח לבוגרים ולעשות משהו עם זה. מה שכן לוקח המון זמן זה הסיפור של טופס 46 שזה משהו שקשור לגיוס תרומות. דיברתי עם רואה חשבון והוא אמר שזה לא אומר שאנחנו לא יכולים לפעול, אנחנו יכולים לקום ולפעול ובסיום השנה הראשונה צריך להגיש את הטופס. זה לא אומר שאנחנו לא יכולים לגייס תרומות, זה כן אומר משהו לגבי המס של מי שתורם.

צחי: אני יכול להסביר. הטופס אומר שמי שמשלם מנוקה לו מס מתשלום מס הכנסה השנתי. זה בעצם תמיכה של המדינה למי שתורם לעמותות. גם דמי חבר יכולים להיות חלק מזה.

שי : עולה 800 שקל לפתוח עמותה ולפתוח חשבון בנק לעמותה עולה 500 ומשהו. יש אופציה - דיברתי עם גוף שנותן ייעוץ ועזרה מקצועית מבחינת רואה חשבון. משלמים להם 2000 שקל בשנה.אני חושבת ש כמו שהגענו לאורי סון אולי נצליח להגיע לרואה חשבון שיצליח לעזור לנו במחיר סמלי, לפחות בהתחלה. מה שעוד צריך לעשות לפני שאנחנו עושים את הצעד הזה של העמותה זה לדייק את המטרות ולעשות את התחקור. מבחינת השלבים נוכל להריץ את עניין העמותה אחרי עניין התחקור. זה לא מורכב או ייקח הרבה זמן, מה שמורכב מאחורינו.

צחי: ממש חשוב בעיניי שמי שקרוי על העמותה תהיה אישה או שמי שתעמוד בראש תהיה אישה. כל מג"ל זה רק גברים וזה מפריע לי. זה משהו שצריך לשים אליו לב מאוד כי איכשהו תמיד זה "במקרה לא מצאנו אישה" ובסוף אין נשים. זה מאוד חשוב בעיניי.

שי - תודה על ההערה היא באמת חשובה.

**חוזרים רגע לתחקור (לזיו חזר הזום)**

זיו: אני יכולה לעשות גוגל דוקס או משהו בסגנון ושכל אחד יענה שם. יכול להיות שיש דברים נקודתיים ששווה להגיד שכל נושא מישהו אחר מתחקר

הדס: בעיניי עדיף שלכולם תהיה את האופציה לענות הכל כי אחרת בפגישה יעלו דברים שיכלו לעלות כבר קודם.

**נוספים**

שי: לא שמתי לב האמת שזה היה התפקיד שלי להוציא הודעה רשמית לחברי הארגון בנוגע למה שאנחנו עושים. אשלח במייל לכל הבוגרים - אכתוב שם משהו שמשקף גם את המצב עד עכשיו ואוסיף את הקול הקורא לעזרה לתקופה הקרובה.

**החלטות**

1. תחקור
   1. חיצוני - מוציאים במוצ"ש לבוגרים, ניתן בערך שבוע למידע להיאסף
   2. פנימי - עונים עד סוף שבוע הבא, נקבע פגישה נפרדת לתחקור
2. בחירת שם - לפתוח לבוגרים במייל ובפייסבוק
3. איך עומדים במה שקבענו (תאריכים) - מהפגישה הקודמת לעכשיו לא עמדנו. שי מציעה שתתזכר באופן אישי כל אחד עם משימה/הדס מציעה לו"ז משותף בגוגל
4. פגישות הועידה בזום - אחת לשבועיים בחמישי ערב/שישי בוקר כדי להתחשב בחיילות

**משימות**

כולם:

* עד מוצ"ש לעבור על השאלות של התחקיר החוצה ולשלוח לזיו
  + אחרי שזיו מפיצה, לעזור לעודד בוגרים לענות עליו :)
* לעבור על המסמכים של "דרומה" שנשלחו בקבוצה ולשלוח לגיא אישית הערות אם יש
* לענות עד סוף השבוע הבא 15.5 על שאלות התחקור הפנימי שזיו שלחה ולשלוח להדס

זיו:

* מוצ"ש : הפצת התחקור לבוגרים
  + לתת בערך שבוע ולהתחיל לרכז

שי:

* לרכז אפשרויות מבחינת סבסודים של הארגון לדרומה (כולל להתייעץ עם עידו ולבדוק כמה כסף יש לארגון) + לארגן סקר פנימי עד הפגישה הבאה כדי להחליט מה האפשרות העדיפה
* להפיץ מייל לבוגרים בנוגע לפעילות האחרונה שיהיה בו גם את הקול קורא וגם את הבחירת שם לעמותה
* להוסיף פרוטוקולים של הועידה לאתר

זיו+שי:

* לצרף כבר את הבוגרים שפונים בנוגע לקול קורא לפגישת התחקור

אפיק:

* פתיחת קלנדר משותף לועידה
* להוסיף את הפגישות הקרובות ומשימות

הדס:

* ברר עם רבין בקשר לעמותת בוגרים שלהם
* לשלוח לועידה את השאלות לרבין כדי שאם רוצים יוסיפו עוד
* אחרי שכולם עונים על התחקור הפנימי: ריכוז התשובות לקראת פגישת התחקור
  + להגיד לאפיק מתי אפשר להוסיף ישיבת תחקור ללו"ז

הערות כלליות:

* אף אחד לא צריך להרגיש לא נעים שאין לו/לה זמן ומומלץ לבקש עזרה עם משימות אם צריך :)
* בקשר ל"דרומה" - יעזור מאוד אם נעזור לא רק בשיווק בקטע של להעביר את ההודעה אלא גם ממש לעודד אקטיבית חברים ובוגרים